Момир Богићевић
Момир Богићевић (Бурађа, 1895—1942) био је земљорадник, учесник Првог светског рата и носилац Карађорђеве звезде са мачевима.

Рођен је 1. маја 1895. године у Бурађи, засеоку Негбине, тада општина Чајетина у породици земљорадника Богића и Стане. Кад је почео Први светски рат ступио је у 15. пешадијски пук. Јунаштвом се истицао током свих борби, али је посебну храброст показао на Солунском фронту, када је примљен у специјалну бомбашку јединицу, која је напала бугарске положаје на Белици, на планини Кожуф. Током напада је био рањен, одакле је био пренесен у болницу и дуго остао на лечењу.

После рата вратио се у родно село, бавио се земљорадњом и једно време био жандарм у Радоињи. Убијен је, после мучења, од стране четника 23. јануара 1942. године у Бурађи. Родбина и мештани тврде да је Момирова једина кривица женидба из комунистичке куће Друловић, одакле је била родом прва жена Крстонија.

Одликовања 
 Сребрни Орден Карађорђеве звезде са мачевима
 Сребрна Медаља за храброст Милош Обилић
 Медаља Краља Петра -{I}-
 Албанска споменица

Литература 
 

Рођени 1895.
Умрли 1942.
Нововарошани
Српски војници у Првом светском рату
Солунски борци
Носиоци Карађорђеве звезде
Носиоци Албанске споменице
Носиоци Медаље за храброст Милош Обилић